આઈપીએલ સિઝન-૯ એટલે કે ચાલુ વર્ષની હરાજીમાં ગુજરાતની ટીમ માટે મોબાઈલ કંપની ઈન્ટેક્ષ દ્વારા બોલી લગાવવામાં આવી હતી. ઈન્ટેક્ષના માલિક કેશવ બંસલને ગુજરાત સાથે ખાસ લગાવ હોવાથી તેમને અંગત રસ દાખવીને ગુજરાતની ટીમ ખરીદી હતી. ગુજરાતની ટીમને પ્રદેશની આગવી ઓળખ મળે તે માટે તેના નામમાં ‘લાયન્સ’ શબ્દ જોડાયો છે. એકમાત્ર ગુજરાતના ગીરમાં જ એશિયાટિક સિંહોનો વસવાટ હોવાને કારણે ટીમના લોગોમાં સિંહને પણ દર્શાવાયો છે. આ રીતે ગુજરાત-સૌરાષ્ટ્રની ઓળખ વિશ્વસ્તરે લઈ જવાનો પ્રયાસ કરાયો છે.